Τα ελληνικά εpωτικά κόμικ που θα σας κάνουν να κοκκινήσετε (pics) | E-Daily.gr\nΔημοσίευση 13/2/2018 | 00:21\nΟ σκιτσογράφος Σταύρος Κιουτσούκης επιστρέφει στο αγαπημένο του είδος και θα σε κάνει να κοκκινήσεις με μια κίνηση! Θέλαμε να μάθουμε παραπάνω πράγματα για τον πρώην φαρμακοποιό που κάνει το Facebook να αναστατώνεται κάθε φορά που ποστάρει εικόνα!\n1. Πώς ξεκίνησε αυτή η σειρά σκίτσων;\n2. Έχεις κάποιο αγαπημένο;\n3. Yπήρξαν ποτέ αντιδράσεις για τα σκίτσα αυτά που βάζεις και στο Facebook;\n4. Πώς έγινες επαγγελματίας σκιτσογράφος, ποια είναι η πορεία σου;\n5. Tι μουσική ακούς όταν σχεδιάζεις;\n1. Όλα ξεκίνησαν από τον Δεξιοτέχνη (εκδόσεις 9η Διασταση), κατόπιν προτροπής του Πάνου Κρητικού (εκδότης), ο οποίος μου ζήτησε να κάνω κάτι ερωτικό μιας και πάντα υπονοουσα ερωτισμό στα κόμικ μου. Έκτοτε η διάθεσή μου για την χιουμοριστικη αισθησιaκή εικονογράφηση οξύνθηκε και έγινε καθημερινή ενασχόληση. Φυσικα τα φeτίχ μου έπαιξαν ρόλο ισχυρό στην όλη φάση, όπως και η διάθεσή μου για εκδήλωσή τους αρχής γενομένης από την ποδολaγνεία, που είναι και το συνηθέστερο αντικείμενο των σκίτσων μου.\n2. Αγαπημένο... Όχι ακριβώς. Παρόλα αυτά είναι αγαπημένο των φίλων και αναγνωστών μου το εξής στριπάκι :\n3. Γενικά παίρνω κυρίως θετικές εντυπώσεις και συχνά είναι απορίας άξιο το πώς την "γλιτωνω" από τις πουριτανικες αντιδράσεις. Ξερω εν μέρει πως αυτό το οφείλω στην ανάγκη του κόσμου για εpωτισμό και στην επιθυμία του να βρει κάποιον να πει αυτά που ο καθένας μας σκέφτεται. Ουσιαστικά για κάποιους έχω πάρει αυτόν τον ρόλο. Ταυτόχρονα επιδιώκω να μην προσβάλω και να μην θιγω εpωτικές πτυχές. Σε κάθε περίπτωση δεν θα σχεδιάσω ποτέ κάτι που δεν αγαπώ ή επιθυμώ. Οπότε τα σκίτσα είναι ειλικρινή. Κατά τα άλλα, σε μια κοινωνία εύκολου ποpνό, η δική μου ποpνογραφία είναι μια πιο ρετρό προσέγγιση που φαντάζει πολύ σοφτ στα μάτια των πιο δύσκολων.\n4. Λίγο πολύ οι περισσότεροι γνωρίζουν τον "προτερο έντιμο βίο μου", ως φαρμακοποιός! Μια δουλειά που ήταν τόσο αταίριαστη στον χαρακτήρα μου ώστε να μην βγάλει πουθενά. Μετά από ένα επαγγελματικο εγχείρημα με δικό μου φαρμακειο, που μεταφράζεται σε 5 χρονια δύσκολης καθημερινοτητας , έγινε ένα "κλικ" ας πούμε στο μυαλό μου. Σχεδιάζω από παιδί και ξαφνικά συνηδητοποιησα πως ακόμη και στην εργασία μου σχεδίαζα περισσότερο από ό,τι πουλούσα φάρμακα! Έτσι και καθώς επαγγελματικα και οικονομικά καταστρεφομουν, κατάλαβα πως είναι θλιβερό να ξοδέψω μια ζωή σε κάτι που μισώ ή βαριέμαι και κυρίως να κρυφτώ από τον πραγματικό μου εαυτό. Δεν είναι λοιπόν μια πραγματικά γενναία απόφαση, όσο μια επιβεβλημένη αλλαγή και πορεία.\n5. Αυτή είναι η διαρκής απορία! Κανείς ας πούμε δεν ρωτάει τι σοκολάτα τρωω όταν σχεδιάζω! Ακούω μουσική από μια ιδιαίτερα ευρεία γκάμα, που ουσιαστικά είναι η κομφορτ μουσική μου. Από Beatles και οτιδήποτε 60's και 70's βρετανικό, μέχρι πανκ και αρκετό ρεμπέτικο και παλιό λαϊκό με το οποίο μεγάλωσα στην καθόλα λαϊκή οικογένειά μου. Έτσι μου αρέσει να χαριτολογω λέγοντας πως αν μπεις στο γραφείο μου 4 το πρωί, ακούω Μοσχολιου. Σοβαρά. Τις πιο άγριες ώρες Βανου και Μοσχολιου. Επίσης μεγάλο μερίδιο της μουσικής μου καταλαμβάνει η σατιρική μουσική!\nΤον Απρίλιο κυκλοφορεί από τις εκδόσεις Jemma Press μια μικρή συλλογή επιλεγμενων ερωτικων σκίτσων του με τίτλο "Τα Πατουσάκια και άλλα ερωτικα σκίτσα" σε περιορισμένο αριθμό αντιτύπων!


Αναρτήθηκαν τα αποτελέσματα για τις 117 επιχειρήσεις που εντάχθηκαν στη δράση «Επιχειρηματική Εκκίνηση» - Πελοποννησιακό Πρακτορείο Ειδήσεων\nΑναρτήθηκαν τα τελικά αποτελέσματα στον επίσημο ιστότοπο της Περιφέρειας Δυτικής Ελλάδας (www.pde.gov.gr/ependyseis/actions/startups/decisions.html) για την ένταξη 117 επιχειρήσεων στη δράση «Επιχειρηματική Εκκίνηση, Ενίσχυση νέων και υπό σύσταση, πολύ Μικρών και μικρών Επιχειρήσεων της Δυτικής Ελλάδας», μέσω της οποίας χρηματοδοτούνται με 11.168.952,74 ευρώ από το Επιχειρησιακό Πρόγραμμα «Δυτική Ελλάδα 2014-2020».\nΥπενθυμίζεται ότι συνολικά, στο πλαίσιο της δράσης, έχουν ενισχυθεί 218 επιχειρήσεις με το ποσό των 21.483.033,90 ευρώ. Στο σύνολό τους τα αιτήματα αξιολογήθηκαν από τη Διεύθυνση Αναπτυξιακού Προγραμματισμού της Περιφέρειας Δυτικής Ελλάδας.\nΣυνεργασία του Αντιπεριφερειάρχη Θ. Βασιλόπουλου με τη Γ’ Κυνηγετική Ομοσπονδία Πελοποννήσου...\n« Tροχαίο στην Μανωλάδα: Διασωληνωμένος ο ένας 16χρονος Έλεγχοι στην αγορά κρέατος ενόψει Πάσχα από τις Κτηνιατρικές υπηρεσίες της Περιφέρειας Δυτικής Ελλάδας »


Μποξ: Κράτησε τον τίτλο του ο Alexander Povektin (video) - Onsports.gr\nΓιάννης Ασκούνης\t30 Σεπτεμβρίου 2012, 01:39\nΜποξ: Κράτησε τον τίτλο του ο Alexander Povektin (video)\nΜε ΤΚΟ δεύτερου γύρου επικράτησε ο Alexander Povetkin του Hasim Rahman στο Αμβούργο της Γερμανίας και διατήρησε το WBA Heavyweight Title.\nO Ρώσος παγκόσμιος πρωταθλητής ήταν ανώτερος για το μεγαλύτερο διάστημα της αναμέτρησης. Άλλωστε αντιμετώπισε έξυπνα τον Raham (50-8-2, 41 KOs) μέχρι ο διαιτητής Gustavo Padilla να διακόψει τον αγώνα στο 1:36 του δεύτερου γύρου.\nΠαράλληλα ο 33χρονος Povetkin (25-0, 17 KOs) παρέμεινε αήττητος και υπερασπίστηκε τον τίτλο του για τρίτη φορά. Σημειώνουμε ότι κατέκτησε το WBA (regular) Heavyweight Championship τον Αύγουστου του 2011. Τότε είχε επικρατήσει του Ruslan Chagaev (30-2-1, 19 ΚΟs) με ομόφωνη απόφαση.\nΑπό την πλευρά του, ο 39χρονος πρώην παγκόσμιος πρωταθλητής WBC, IBF και IBO απώλεσε σερί πέντε νικών. Τελευταία φορά ηττήθηκε τον Δεκέμβριο του 2008 από τον Wladimir Klitschko (58-3, 53 ΚΟs), όταν και έχασε τους τρεις τίτλους του.\n19 λεπτά πριν Ποιοι απαλλάσσονται οριστικά από τα πρόστιμα για τις e-αποδείξεις και ποιοι θα πληρώσουν κανονικά\n52 λεπτά πριν Κολύμβηση: Πετάει για Βουδαπέστη η ελληνική αποστολή


ΔΙΚΑΣΤΗΡΙΟ ΕΡΓΑΤΙΚΩΝ ΔΙΑΦΟΡΩΝ - Ι.Α. Χατζητζιοβάννη - 21/12/2020\nΟι υποθέσεις οι οποίες είναι ορισμένες στις 21.12.2020 ενώπιον του κ. Ι.Α. Χατζητζιοβάννη, ορίζονται ως ακολούθως:\n297/15 Η υπόθεση είναι ορισμένη για ακρόαση. Την τελευταία ημερομηνία το Δικαστήριο είχε κάποια συζήτηση με τους συνηγόρους. Αν υπάρχει οποιονδήποτε περιθώριο διευθέτησης, να ενημερωθεί από προηγουμένως το Δικαστήριο, διαφορετικά θα προχωρήσουμε με την ακρόαση της υπόθεσης.\n993/16, 994/16, 139/17, 142/17, 143/17 & 144/17 Οι υποθέσεις είναι ορισμένες για οδηγίες. Την τελευταία φορά έγινε αναφορά στο θέμα της εκκαθάρισης του υπο-καταστήματος των Καθ’ ων η Αίτηση και στην Αίτηση 123/19 που εκκρεμεί ενώπιον του Επαρχιακού Δικαστηρίου. Εκκρεμεί επίσης και η αναγνώριση των Τανζανών εκκαθαριστών με την Αίτηση 373/17, οι οποίες Αιτήσεις πιθανών να επηρεάσουν την πορεία της υπόθεσης. Αναμένεται από τους συνηγόρους να ενημερώσουν το Δικαστήριο για την περαιτέρω πορεία των υποθέσεων, ή αν τέλος πάντων η διαφορά έχει επιλυθεί να δηλωθούν αποφάσεις. Υπό διαφορετικές συνθήκες, οι συνήγοροι να είναι παρόντες στο Δικαστήριο.\n86/17 – 89/17 Οι υποθέσεις είναι ορισμένες για οδηγίες. Την τελευταία φορά έγινε αναφορά στο θέμα της εκκαθάρισης του υποκαταστήματος των Καθ’ ων η Αίτηση και στην Αίτηση 123/19 που εκκρεμεί ενώπιον του Επαρχιακού Δικαστηρίου. Εκκρεμεί επίσης και η αναγνώριση των Τανζανών εκκαθαριστών με την Αίτηση 373/17, οι οποίες Αιτήσεις πιθανών να επηρεάσουν την πορεία της υπόθεσης. Αναμένεται από τους συνηγόρους να ενημερώσουν το Δικαστήριο για την περαιτέρω πορεία των υποθέσεων, ή αν τέλος πάντων η διαφορά έχει επιλυθεί να δηλωθούν αποφάσεις. Υπό διαφορετικές συνθήκες, οι συνήγοροι να είναι παρόντες στο Δικαστήριο.\n126/18 Η υπόθεση είναι ορισμένη για απόδειξη.\n92/19 Η υπόθεση είναι ορισμένη για ακρόαση. Υπάρχει αίτημα για αναβολή για τον λόγο ότι η συνήγορος της Αιτήτριας θα απουσιάζει στο εξωτερικό. Επίσης, η πλευρά των Καθ’ ων η Αίτηση ενημερώνει το Δικαστήριο ότι θα υπάρχει πρόβλημα καθ’ ότι η συνήγορος που χειρίζεται την υπόθεση θα βρίσκεται στο Επαρχιακό Δικαστήριο στην υπόθεση 1948/15, ως εκ τούτου αναβάλλεται και ορίζεται ξανά για ακρόαση στις 10.3.2021, η ώρα 9.30 π.μ.\n270/19 Η υπόθεση είναι ορισμένη για ακρόαση. Το Δικαστήριο θα είναι απασχολημένο με την ακρόαση παλαιότερων υποθέσεων τις οποίες θα πρέπει να επιληφθεί. Ως εκ τούτου, η ακρόαση της υπόθεσης αναβάλλεται και ορίζεται ξανά για ακρόαση την 1.6.2021, η ώρα 9.30 π.μ., εκτός εάν οι συνήγοροι επιθυμούν να είναι παρόντες στο Δικαστήριο στις 21.12.2020 στις 9.00 π.μ. για συζήτηση της υπόθεσης, ή για οποιανδήποτε άλλη εξέλιξη. Για κάθε περίπτωση, μπορούν να κοινοποιήσουν τις θέσεις τους μέσω e-mail.\n272/19 Η υπόθεση είναι ορισμένη για ακρόαση. Το Δικαστήριο θα είναι απασχολημένο με την ακρόαση παλαιότερων υποθέσεων τις οποίες θα πρέπει να επιληφθεί. Ως εκ τούτου, η ακρόαση της υπόθεσης αναβάλλεται και ορίζεται ξανά για ακρόαση στις 4.6.2021, η ώρα 9.30 π.μ., εκτός εάν οι συνήγοροι επιθυμούν να είναι παρόντες στο Δικαστήριο στις 21.12.2020 στις 9.00 π.μ. για συζήτηση της υπόθεσης, ή για οποιανδήποτε άλλη εξέλιξη. Για κάθε περίπτωση, μπορούν να κοινοποιήσουν τις θέσεις τους μέσω e-mail.\n85/20 Υπάρχει συμμόρφωση και από τις δύο πλευρές για καταχώρηση ένορκης δήλωσης αποκάλυψης, επιθεώρησης και ανταλλαγής εγγράφων. Δίδονται οδηγίες για κατάλογο μαρτύρων και σύνοψη μαρτυρίας μέχρι τις 28.1.2021 και η υπόθεση ορίζεται για περαιτέρω οδηγίες την 1.2.2021, η ώρα 9.00 π.μ.\n91/20 Από τον φάκελο της υπόθεσης φαίνεται ότι υπάρχει συμμόρφωση από πλευράς της Αιτήτριας στην καταχώρηση ονομαστικού καταλόγου μαρτύρων και σύνοψης μαρτυρίας. Δεν υπάρχει συμμόρφωση από πλευράς των Καθ’ ων η Αίτηση. Παρατείνεται ο χρόνος μέχρι τις 13.1.2021 και η υπόθεση ορίζεται για περαιτέρω οδηγίες στις 18.1.2021, η ώρα 9.00 π.μ.\n165/20 Είχαν δοθεί οδηγίες για δεύτερη φορά για καταχώρηση ένορκης δήλωσης αποκάλυψης, επιθεώρησης και ανταλλαγής εγγράφων. Δεν υπάρχει συμμόρφωση ούτε από την μία, ούτε από την άλλη πλευρά. Παρατείνεται ο χρόνος για τελευταία φορά μέχρι τις 13.1.2021 και η υπόθεση ορίζεται για περαιτέρω οδηγίες στις 18.1.2021, η ώρα 9.00 π.μ.\n206/20 Στην προκειμένη περίπτωση φαίνεται ότι υπάρχει συμμόρφωση για κατάλογο μαρτύρων και σύνοψη μαρτυρίας και από τις δύο πλευρές. Ως εκ τούτου, οι συνήγοροι να είναι παρόντες στο Δικαστήριο, εκτός εάν ήθελαν κοινοποιήσουν μέσω e-mailτις θέσεις τους για την περαιτέρω πορεία της υπόθεσης. Αυτό που αναμένει το Δικαστήριο σ’ αυτές τις υποθέσεις όπου εμπλέκεται το Ταμείο, είναι όπως οι Καθ’ ων η Αίτηση εφοδιάσουν το Ταμείο με όλα τα αναγκαία στοιχεία.\n249/20 Είχε ζητηθεί ημερομηνία για να αποφασισθεί κατά πόσο μπορούν να ακουστούν πρώτα οι προδικαστικές ενστάσεις. Αναμένεται από τους συνηγόρους να ενημερώσουν το Δικαστήριο για την περαιτέρω πορεία της υπόθεσης, διαφορετικά να είναι παρόντες στο Δικαστήριο.\n274/20 Δίδονται οδηγίες για κατάλογο μαρτύρων και σύνοψη μαρτυρίας και από τις δύο πλευρές μέχρι τις 28.1.2021 και η υπόθεση ορίζεται για περαιτέρω οδηγίες την 1.2.2021, η ώρα 9.00 π.μ.\n307/20 Εκκρεμεί ενδιάμεση Αίτηση ημερ. 2.12.2020 για καλύτερες λεπτο-μέρειες. Ως εκ τούτου, οι συνήγοροι να είναι παρόντες στο Δικαστήριο.\n319/20 Είχαν δοθεί οδηγίες από τις 3.11.2020 για αποκάλυψη, επιθεώρηση και ανταλλαγή εγγράφων. Δεν φαίνεται να υπάρχει συμμόρφωση. Παρατείνεται ο χρόνος μέχρι τις 13.1.2021 και η υπόθεση παραμένει για περαιτέρω οδηγίες στις 18.1.2021, η ώρα 9.00 π.μ.


ΔΙΑΦΟΡΑ ΘΕΜΑΤΑ - Οι ζωδιακές προβλέψεις της ημέρας (8 Σεπτεμβρίου 2009) στο Lateam.gr\nΟι ζωδιακές προβλέψεις της ημέρας (8 Σεπτεμβρίου 2009)\nThis is a discussion on Οι ζωδιακές προβλέψεις της ημέρας (8 Σεπτεμβρίου 2009) within the ΔΙΑΦΟΡΑ ΘΕΜΑΤΑ forums, part of the ENJOY YOUR LIFE!!!!!!!!!! category; ΚΡΙΟΣ (21 Μαρτίου – 20 Απριλίου) Είστε άτομα τα οποία δεν έχετε και πολλά προβλήματα με το περιβάλλον σας γιατί ...\n08-09-2009, 12:21: #1\nΕίστε άτομα τα οποία δεν έχετε και πολλά προβλήματα με το περιβάλλον σας γιατί είστε φιλικοί και καταλαβαίνετε τους άλλους. Αλλά αρκετά σας επαινώ, διότι έχετε ένα ελάττωμα, είστε πολύ μα πολύ φλύαροι. Αυτό είναι κάτι που χρησιμεύει σε διαλέξεις, αν σκοπεύετε να γίνετε δικηγόρος ή κάτι παρόμοιο, αλλά για το ταίρι σας δεν είναι παρά μόνο κάτι πολύ βαρετό.\nΚοιτάτε να είστε πιο γλυκοί και ναζιάρηδες με το ταίρι σας. Το να αποφύγετε κάποιες δυσάρεστες καταστάσεις είναι κάτι ναι μεν έξυπνο αλλά δεν θα μπορέσετε να κάνετε τον εαυτό σας να αντέχει και στα καλά και στα κακά. Αλλά και πάλι δεν είστε άτομα που θα μπλέξετε σε καυγάδες ή τίποτα τέτοιο, οπότε προσοχή!\nΗ αναποφασιστικότητά σας δεν θα ωφελήσει καθόλου στα επαγγελματικά σας. Πρέπει να είστε σταθεροί και στις αποφάσεις αλλά και στις κινήσεις τις οποίες θα κάνετε για να πετύχετε το στόχο σας. Υπάρχει κάτι όμως που δεν κολλάει, και αυτό είναι το ότι απογοητεύεστε εύκολα αν δεν πετύχετε αυτό που θέλετε.\nΕίναι δύσκολο για εσάς να ζήσετε μία στεναχώρια γιατί αποδυναμώνεστε εύκολα και χάνετε τις ελπίδες σας. Κανονικά θα έπρεπε να μην το βάζετε κάτω με τη μία αλλά να συνεχίζετε λέγοντας ότι, αφού δεν τα καταφέρατε τώρα, δεν σημαίνει ότι ποτέ δεν θα τα καταφέρετε. Θα κρατήσετε και θα ανανεώσετε όλες τις δυνάμεις σας για κάτι αποτελεσματικότερο και καλύτερο.\nΔύσκολες καταστάσεις θα αντιμετωπίσετε, θα πρέπει όμως να τις αντιμετωπίσετε με ηρεμία και ψυχραιμία. Όσο για το ταίρι σας καλύτερα να του λέτε την αλήθεια, να είστε ειλικρινής, διότι αν και η αλήθεια θα πονέσει, μετά θα σας δικαιώσει.\nΧρησιμοποιείστε τη διπλωματία σας για να ξεφύγετε από δύσκολες καταστάσεις. Διπλωματία όμως, όχι ψέμα γιατί το ένα ψέμα φέρνει το άλλο και έτσι θα πηγαίνει μέχρι που θα σας ανακαλύψουν και οι συνέπειες δεν θα είναι και οι καλύτερες. Πάρτε βιταμίνες για να αντέξετε στις δυσκολίες αφού δεν είστε συνηθισμένοι. Ρισκάρετε στη δουλειά σας για να έχετε αποτελέσματα.\nΚαινούργιες συνεργασίες επαγγελματικά. Αποφύγετε συζητήσεις στην οικογένειά σας οικονομικής φύσης. Ενδεχομένως να έρθετε σε ρίξη με το σύντροφό σας. Μην είστε ιδιαίτερα σχολαστικοί. Θα απομακρύνετε φίλους που θα σας ήταν χρήσιμοι και θα μπορέσουν να σας στηρίξουν στις επιλογές σας.\nΜην είστε πάντα εγκρατείς στη σχέση σας. Λάβετε υπόψη το σύντροφό σας και τις επιθυμίες του. Το βραδάκι βρεθείτε με φίλους για να διασκδάσετε. Είστε ντροπαλοί, αλλά μην αφήσετε καινούργιες γνωριμίες να πάνε χαμένες. Πρέπει να φτιάξετε και την προσωπική σας ζωή.\nΑπολαύστε τον έρωτα, όχι για να ικανοποιήσετε το σύντροφό σας, αλλά τον εαυτό σας. Πρέπει να βασιστείτε στις επιθυμίες σας πρώτα. Μη θεωρείτε οτι μπορείτε να προβλέψετε τα πάντα, ακόμη και στον έρωτα. Αφήστε και κάτι στην τύχη. Θα είναι πιο ενδιαφέρον...\nΈχετε φίλους που σας αγαπούν. Εκτιμήστε το και απόψε βγείτε έξω μαζί τους. Μια νέα γνωριμία θα σας αναστατώσει. Πίεση μέσα στην οικογένεια σήμερα. Τίποτε το συγκλονιστικό, απλά θέματα της καθημερινότητας. Είναι και αυτά στο πρόγραμμα.\nΕκτιμάται η εργασία σας. Να υπολογίζετε σε ενδεχόμενη αύξηση ή προαγωγή. Κληρονομικά θέματα θα σας απασχολήσουν, αλλά είναι για καλό. Εξωτερικεύστε τον ερωτισμό σας. Μην περιμένετε από τον άλλο. Απελευθερωθείτε και πράξτε ανάλογα με τις επιθυμίες σας.\nΟικονομική άνοδος. Βγείτε για ψώνια, κάντε δώρα σε αγαπημένα πρόσωπα. Αποφύγετε συζητήσεις με τη σύντροφό σας που θα καταλήξουν σε καβγάδες. Η σημερινή μέρα χρειάζεται διασκέδαση. Βγείτε για ποτό ή φαγητό και αν έχετε διάθεση κάντε και τα δύο και θα περάσετε όμορφα.